پۆلێنی زانستیی گیانداران
بۆ ناسین و لێکۆڵینەوەی ئاسانتری گیانداران، ناچارین بەپێی تایبەتمەندی و لێکچوونەکانیان پۆلێنیان بکەین.
بەم شێوەیە ھەر گیاندارێک لە شوێنێکی تایبەتدا دادەنرێت.

پۆلێنی زانستی گیانداران یا دابەشاندنی بایۆڵۆجیکی، لە ڕاستیدا ژێرماڵەی زانستی پۆلێنی ژیانە

پۆلێنی زانستی گیانداران، شێوازێکە لە پۆلێنی زانستی (تاکسۆنۆمی زانستی) کە لەگەڵ ئەو جۆرە دابەشکردنەی لە ناو خەڵکدا باوە، جیاوازە.
ھەر پۆلێک بە ناوێک دەناسرێت، ئەم زاراوانە ئەگەرچی تا ڕادەیەک ھاوتای یەکن، بەڵام ھەرکام لێکدانەوەی جیاواز و تایبەتیان ھەیە.

پۆلێنی زانستی نوێ، بەرھەمی کار و چالاکییەکانی کارلۆس لینایۆسە، کە دواتر کەوتووەتە ژێر کاریگەری بەرھەمەکانی چارڵز داروینەوە.

سیستەمی نوێ 
دوو ساڵ دوای مەرگی سروشتوانی ئینگلیسی جان ڕەی، کارلۆس لینایۆس لە دایک بوو. کارلۆس لینا لە کتێبی مەزنی سیستەمی سروشتدا، سروشت بە سێ میران دابەش دەکات: کان، ڕوەک، گیانەوەر و لە پێنج پۆلدا وردیان دەکاتەوە:
چین(Class)، تۆرەمە(Order)، خێزان(Family)، جنس(Genus) و جۆر(Species)

پێکھاتەی پۆلێن 
پۆلێنی زانستی گیانداران ھەشت پۆلی سەرەکی ھەیە، کە لە گەورەوە بۆ بچووک بریتییە لە:
 Domain: قەڵەمڕەو یا دەسەڵاتگە
 Kingdom:میران (زنجیرە)
 Division: لق (بۆ گیانەوەران)، دەستە: Phylum (بۆ ڕوەکان)
 Class: چین (پۆل)
 Order: تۆرەمە
 Family: خێزان (بە شێوەیەکی گشتیر)، تیرە (زۆرتر بۆ ڕوەک و باڵندە)
 Genus: جنس
 Species: جۆرە

سەرچاوەکان

بەستەرە دەرەکییەەکان 

پۆلێنزانی